ועדת הכלכלה, כנסת 16, פרוטוקול מספר 501, 2005-09-21 12:00

אמנון כהן: אני פותח את הדיון בנושא שירות 144 לאיתור מספרי טלפון.

אמנון כהן: הוועדה מקיימת מספר דיונים בנושא הזה.

אמנון כהן: קיימנו כבר מספר דיונים בנושא ואני זוכר לפחות את הדיון שהיה בנושא של שירות 144 של בזק, 8 פעימות מונה למי שרוצה לבקש מספר טלפון של מישהו, במידה והמספר המבוקש מופיע בספר טלפונים.

אמנון כהן: בעיה שניה היא שמהציבור עולה שבזמנו הפיקו דיסקט במקום החוברת שמחלקים לאזרחים, "דפי זהב" ומי שרצה יכול היה לרכוש את הדיסקט הזה בסכום מסוים.

אמנון כהן: הוא היה מעודכן והרבה אנשים היום, בעידן המתקדם, יכולים מיידית דרך המחשב לשלוח הודעה או מברק או להשיג מספר מסוים וכמובן, שירות בזק הרים אתר של טלפונים שמי שרוצה יכול לקבל שם את המספרים.

אמנון כהן: קראתי כתבה לפני כשבועיים בעיתון "ידיעות אחרונות", שגם שם דיברו על כך שהאתר הזה לא מעודכן כבר הרבה זמן, לפחות כשנה.

אמנון כהן: ..

אליהו ישי: שלוש שנים.

אליהו ישי: "בזק" מודה שזה כך.

אמנון כהן: למעשה, זה כמו הטעיה.

אמנון כהן: אתה גולש ונכנס לאינטרנט ורוצה לקבל את המספר וזה לא רלוונטי.

אמנון כהן: מנכ"ל משרד התקשורת נמצא?

אמנון כהן: דנו בוועדה הקודמת בנושא של 144 - -

דוד טל: אני רוצה להזכיר לאדוני שהובטח לנו לקבל תשובה אחרי חודש ועברו כבר ארבעה חודשים.

דוד טל: משרד התקשורת מזלזל בוועדה הזו פעם אחר פעם.

אמנון כהן: קיבלנו פקס ממנכ"ל משרד התקשורת שהבטיח אישית לתת תשובות וכנראה שאין לו תשובות ולכן הוא עזב את הוועדה בשקט.

אמנון כהן: תכף הוא יכנס.

אמנון כהן: הוא הבטיח לי, אישית, לבדוק ולהסדיר את הנושא הזה בתוך חודש.

אמנון כהן: הבנתי מחברות שהציעו בתחילת הדרך שיהיה מספר אחד מוסכם על כולם ושכדאי לבנות איזו שהיא טכנולוגיה, אבל כנראה שמשרד התקשורת אז לא הסכים או לא בא אתם להבנות אבל היום, כשהציבור רוצה לקבל מספר פלאפון של מישהו, מספר לא חסוי, הוא לא צריך לחייג לכמה מספרים עד שיקבל את המספר שלו.

אמנון כהן: אם יש מספרים לא ידועים ב-144 וזה לא מפורסם באף מקום וכמובן שאם יש מספר לחברת פלאפון, זה חברת פלאפון בלבד ואם זה בחברת סלקום, אז סלקום בלבד.

אמנון כהן: אם אני מחפש למשל את חבר הכנסת דוד טל והמספר שלו לא חסוי ואני לא יודע מה הקידומת שלו, אני צריך לחייג לכולם ולחפש, במידה ואני יודע את המספר של המרכזייה הזאת.

אמנון כהן: אין השקה בין כל החברות וכל פעם מספרים סיפורים.

אמנון כהן: אנחנו מדברים על שירות לציבור של 144 ו-144 סלולרי שיהיה משהו כללי לכל עם ישראל ושכל אחד ברגע נתון ירצה לאתר מספר טלפון של מישהו שהוא רוצה לבשר לו משהו, שיקבל אותו מיידית.

אמנון כהן: לכן, בגלל שלא קיבלנו תשובות ממשרד התקשורת והתכתבנו אתם ומנהלת הוועדה התכתבה אתם מספר פעמים ולאחר הבטחתו של מנכ"ל משרד התקשורת שתוך חודש הוא יסדיר את הנושא ויש טכנולוגיה בנושא, לא קיבלנו תשובות מספקות ולכן אנחנו מקיימים את הדיון הזה.

אמנון כהן: מכאן, אתן לכמה חברי כנסת שהצטרפו וגם ליושב ראש תנועת ש"ס, שאליו פנו מספר רב של אזרחים והוא ביקש שנקיים את הדיון הזה על מנת ללמוד את הנושא ולראות איך אפשר לפתור את הבעיה.

אמנון כהן: בבקשה, חבר הכנסת ישי.

לאה ורון: כדאי שאנשים יתייחסו רק לנושא הראשון כי מדובר בשני נושאים שונים.

אליהו ישי: תודה רבה.

אליהו ישי: אפשר לחלק אחר כך וזה די דומה.

אליהו ישי: העניין הוא שיש מצד אחד התקדמות בטכנולוגיה, התקדמות מדהימה בפלאפונים והתחרות גדולה וזה טוב.

אליהו ישי: יש תחרות של שירות לאזרח, למי יש שירות טוב יותר אבל לפעמים יש דברים שנופלים בין הכיסאות.

אליהו ישי: אני לא יודע אם זה במכוון או לא, אבל לאורך כל השנים תנועת ש"ס בוועדות השונות של הכנסת, עשינו הכל לשמור על החברה ולדאוג לאינטרסים הציבוריים וראינו עין בעין ולא אסתיר, שאנחנו לטובת אזרחי מדינת ישראל וגם פה, העניין הוא טובת אזרחי מדינת ישראל.

אליהו ישי: הזכיר היושב ראש, שבניסיון להשיג מספרי טלפונים ואחרי שקיבלתי מכתבים ותלונות שזה לא מעודכן כבר שלוש שנים, פניתי לשר התקשורת ולמנכ"ל משרד התקשורת.

אליהו ישי: והנושא הזה הוא לא לנגח.

אליהו ישי: דיברתי גם עם מנכ"ל בזק ואני, באופן אישי מכבד אותו מעריך אותו.

אליהו ישי: אמרתי דבר מינימאלי: יש באתר מה שיש בסלולר.

אליהו ישי: צריך להביא אנשים שיעשו תכנה?

אליהו ישי: אני יכול להביא אנשים שבתוך יום יכניסו את זה לאתר אינטרנט.

אליהו ישי: למה שהסלולר למשל, סלקום מטורולה ואורנג' לא יכניסו את זה לתוך אתר אינטרנט שאזרחי מדינת ישראל יוכלו לקבל את המספרים.

אליהו ישי: אני זוכר, שכשהייתי ילד קטן ולא היה בכל בית טלפון, לפני 35 שנה, הגיע טלפון הביתה ונורא התרגשנו.

אליהו ישי: הלכנו לדואר לקחת ספר טלפונים וכמה זה היה מעניין.

אליהו ישי: קיבלנו ספר טלפונים ואני דפדפתי וחיפשתי את שמות המשפחה שלי לראות אם אנחנו מופיעים בספר וזה היה כבוד גדול.

אליהו ישי: אבל בעידן של היום, אתם עושים טובה גדולה שנמצא באינטרנט.

אליהו ישי: מה, לכל אחד יש אינטרנט בבית?

אליהו ישי: לכל אזרח פשוט יש אינטרנט בבית?

אליהו ישי: עוד לא הגענו לעידן הזה שיש מכשיר לכל ילד.

דוד טל: גם באינטרנט אין לכל החברות.

אליהו ישי: אני אגיע לזה.

אליהו ישי: כשזה כבר באתר, זה לא מעודכן ואין מספרים של כל חברות הסלולר.

אליהו ישי: חברים, זה לא הולך בעידן של היום וזה לא מקובל.

אליהו ישי: אם אני מחפש מספר פלאפון של מישהו ואני לא יכול להשיג אותו, למה אני צריך להיות מטומטם כדי להשיג את המספר הזה.

אליהו ישי: אם רוצים שזה יהיה חסוי, בבקשה.

אליהו ישי: אני מציע שחברות הסלולארי יתנו הודעות לכל המנויים שלהם שמהחודש הבא מפרסמים את הטלפונים באינטרנט.

אליהו ישי: אם אתה רוצה שהמספר שלך יהיה חסוי – אנא תודיע לנו על כך.

אמנון כהן: הם טוענים שיש סודיות מסחרית.

אליהו ישי: אני אתייחס לזה, אדוני היושב ראש.

אליהו ישי: המספר שלי לא חסוי.

אליהו ישי: מי שרוצה שהמספר שלו יהיה חסוי, שיהיה.

אליהו ישי: בעניין התחרות המסחרית, איזה מן קשקוש זה?

אליהו ישי: יש תחרות אדירה ואנחנו בעד התחרות.

אליהו ישי: תחרות מותרת והיא טובה ורצוי שתהיה כמה שיותר.

אליהו ישי: אז בואו נעשה תחרות.

אליהו ישי: שימו את הפלאפונים באינטרנט.

אליהו ישי: אני חושב שצריך לצאת דיסקט לכל אזרחי מדינת ישראל.

אליהו ישי: אני רוצה לקבל דיסקט במקום ספר טלפונים עב כרס.

אליהו ישי: אני לא רוצה להיכנס לאינטרנט.

אליהו ישי: אצלנו רוב האנשים לא גולשים באינטרנט.

אליהו ישי: אני רוצה את הדיסק, שאפשר יהיה לקנות אותו או לקבל אותו בחינם כשירות.

אליהו ישי: יעלה 10 שקלים, בסדר.

אליהו ישי: זה זול מדי?

אליהו ישי: יעלה 100 שקלים.

אליהו ישי: תעשו 1000 שקל, שלא כל אזרח יקנה את זה.

אליהו ישי: ישתלם לכם שכל אחד יקנה את זה ולכן עדיף שזה יעלה 10 שקלים.

אליהו ישי: אבל לא יעלה על הדעת שאנשים לא יוכלו לקבל מספרים של פלאפונים.

אליהו ישי: מה קרה?

אליהו ישי: הממשלה מאשרת היום לחברה שיש לה מעל 1000 לקוחות, שיהיה להם 800-1, שירות לאזרח.

אליהו ישי: זה רץ כהצעת חוק.

אליהו ישי: אני חושב שבכל חברות הסלולר וב-144 זה צריך להיות בחינם.

אליהו ישי: אדם מחפש טלפון והוא צריך לשלם 8 פעימות מונה?

אליהו ישי: אדוני היושב ראש, מבחינתי, רוצים לבדוק את הדברים?

אליהו ישי: אני, כשליח ציבור צריך לתת על זה מענה.

אליהו ישי: לפני מספר חודשים קראתי ששרת התקשורת רוצה לפתוח את 1-800 לכל אזרח בשירות חינם ודיברה גם על הסלולרי.

אליהו ישי: אני רוצה לעשות את הדברים בצורה ידידותית אבל אני לא יושב ראש הוועדה.

אליהו ישי: מי שאומר לי שאי אפשר על פי חוק להעביר, תגידו לו שזה לא חוקי.

אליהו ישי: תודיעו לנו שהיועצים המשפטיים של חברות סלולר כאלה או אחרות אומרים שאי אפשר – בבקשה, נתקן את החוק.

אליהו ישי: זה לא תורה מסיני.

אליהו ישי: צריך לתקן, אז נתקן.

אליהו ישי: לגבי העדכון ב"בזק": דיברתי עם המנכ"ל והוא אמר לי שיש בעיה טכנית וזה ייקח כמה חודשים.

אליהו ישי: זה לא בסדר שזה לוקח שלוש שנים או שנתיים.

אליהו ישי: הוא עושה מאמצים אדירים ואני מאמין בכנות שלו שהוא מאוד משתדל.

אליהו ישי: הוא איש מאוד אמין והגון ואם הוא אומר, אז הוא עושה את המאמצים.

אליהו ישי: יחד עם זאת, כנראה שהצוות הטכני ב"בזק" מתקשה.

אליהו ישי: אולי אני קצת מגזים, אבל אפשר להביא איש תכנה מתחיל ואם הגזמתי, איש תכנה בכיר ולהראות לו כיצד זה עובד.

אליהו ישי: איך ב-144 יש מספרי טלפון של אדם שעבר דירה לפני חודשיים וכבר זה מפיע ב-144 ובאינטרנט זה לא קיים.

אליהו ישי: אני לא איש מחשבים אבל אותי למדו שהכל אפשר.

אליהו ישי: אי אפשר להאמין מה עושים היום במערך המחשוב.

אליהו ישי: הכל אפשרי שם ואולי מוגזם.

אליהו ישי: אני לא מקבל את העניין הזה, אדוני היושב ראש.

אליהו ישי: אולי אני קצת נאיבי, אבל אני אמליץ בפניך, אדוני היושב ראש, לתת להם עוד מספר ימים.

אליהו ישי: הדיון מתקיים היום וטוב שהוא מתקיים ואי אפשר לדחות אותו.

אליהו ישי: אני מקווה שהפעם יהיו פתרונות בידי המנכ"ל ושרת התקשורת.

אליהו ישי: אם מישהו מהחברות לא מסתדר עם אנשי התכנה שלו, שיביא איש תכנה חיצוני שיביא את הפתרונות.

אליהו ישי: אני, כשהייתי במשרדי ממשלה וכיהנתי במספר משרדים, כשאנשי המקצוע אמרו לי שאי אפשר הייתי מביא גורם מקצועי מבחוץ ופתאום מצאו דרך שכמעט הכל אפשרי.

אליהו ישי: השאיפה שלי, אדוני היושב ראש, שכל הפלאפונים הניידים ו"בזק", שיהיו על דיסקט לכל אזרח במדינת ישראל.

אמנון כהן: ישבתי עם מספר מנכ"לים של חברות סלולר ודיברתי אתם והמטרה היתה שאנחנו, כרגולטורים, לא נפריע בעבודה השוטפת של החברות אבל אנחנו לא מוכנים להתפשר בנושא מידע לצרכן או נגישות של צרכן לדבר שהוא צריך.

אמנון כהן: אם אתם, כחברות, לא תעשו את זה מרצונכם הטוב, שהציבור יהיה מרוצה, אתם תאלצו אותנו לעשות זאת בחקיקה.

אמנון כהן: יש פה שורה של חקיקות אצלי בחדר ואם לא יפתרו הדברים תוך כדי הידברות, אני מתכוון להריץ את החקיקות האלה ואני מאמין, שחברה עסקית שנותנת שירות ללקוח חייבת לשאוף שהלקוח שלה יהיה מרוצה.

אמנון כהן: כל הדברים האלה שאומרים שיש חיסיון מסחרי כזה או אחר, פה הייתי רוצה לדעת ולשאול את היועץ המשפטי של משרד התקשורת מר חיים בירון - -

לאה ורון: הוא סמנכ"ל הנדסה והוא גם משפטן בהכשרתו.

אמנון כהן: אני רוצה לשמוע משפטן ממשרד התקשורת שיגיד לי אם יש איזו שהיא בעיה משפטית, אם אנחנו רוצים שאזרחי מדינת ישראל יוכלו לקבל מספרי פלאפון וטלפון של כל מי שהם רוצים.

אבי בלשניקוב: כמו את ספר הטלפונים אבל בדיסקט.

אבי בלשניקוב: היו"ר אמנון כהן: נכון, מה הבעיה?

אבי בלשניקוב: אם יש בעיה אמיתית, אנחנו יושבים בבית המחוקקים ונמצא נוסחה אחרת.

אבי בלשניקוב: אני מאמין שאפשר למצוא את הדרכים, לפשט את זה.

אבי בלשניקוב: מה שחסוי - חסוי.

אבי בלשניקוב: אם חברה רוצה להיות חסויה – זכותה.

אבי בלשניקוב: אבל מי שלא, למה לא לפרסם?

אבי בלשניקוב: אם רוצים שתהיה תחרות אמיתית, אז יש תחרות גם כך.

אבי בלשניקוב: אם אני לא מרוצה מחברה מסוימת, לא יעזור להם אם אני מפורסם או לא.

אבי בלשניקוב: לא הבנתי מה עושה פה החיסון, מה המידה של שמירה על הלקוחות.

אבי בלשניקוב: אני רוצה לדעת איפה יש פה בעיה ואם יש היגיון מאחורי הדברים.

אבי בלשניקוב: אנחנו ניהלנו חברות בעבר ולכן, אני רוצה להבין את ההיגיון.

אבי בלשניקוב: אם יש דברים חסויים – או.קי.

אבי בלשניקוב: אם יש מאגר כוחות חסוי, בסדר, אבל אם אזרח רוצה לדעת מספר טלפון של חברו, איך הוא עושה את זה?

אבי בלשניקוב: למה ישיר זה אסור?

אליהו ישי: אם אני מעמיד עכשיו טלפניות להתקשר ל-144 לקבל את המספרים, אני אקבל את זה מיד ויעלה לשלם למזכירות.

אליהו ישי: לקחת את כל המספרים ולהקליד ותוך יום או יומיים או שבוע או שבועיים יש לי את כל המספרים בדיסקט ואני אכניס את זה לאתר ויהיה את זה לכל מדינת ישראל ואף אחד לא יכול לבוא אלי בטענות, כי זה נמצא בספר.

דוד טל: אדוני היושב ראש, עם כל הכבוד למשרד התקשורת והמנכ"ל המוכשר של משרד התקשורת, הוא יכול להשית על חברות הסלולר את הדברים האלמנטריים.

דוד טל: זה מתבקש וזה דבר צרכני.

דוד טל: חברות הסלולר, כשהן רוצות לפרסם משהו הן מוציאות המון כסף.

דוד טל: אתה יכול לראות באנרים שלמים אם אתה גולש באינטרנט.

דוד טל: אבל את הדבר האלמנטרי, את המספר שאני מחפש, אפשר היה לעשות עם כוכבית ומספר קצר שכל אחד יוכל להגיע למרכזיה הזאת.

דוד טל: אתמול עשיתי כמה בדיקות והסתבר לי שבפלאפון נתתי מספרי טלפונים קיימים ואמרו שהאנשים האלה לא קיימים.

דוד טל: המספרים לא חסויים והאנשים האלה קיימים כדי לשלם.

דוד טל: לפלאפון יש בסיס נתונים באינטרנט אבל משם אתה לא מגיע לשום מקום.

דוד טל: לסלקום אין בסיס נתונים אבל אם אתה יודע את המספר ואותו דבר פרטנר.

דוד טל: המצב חמור בפרטנר מפני שגם אם אתה נכנס לאינטרנט, אתה לא מגיע למצב שאתה יכול לחפש מספרי טלפונים.

דוד טל: זה דבר טעון תיקון.

דוד טל: אני סבור שמשרד התקשורת צריך להשית על החברות הללו ולהפקיע את הרשיון שלהם.

דוד טל: תגיד להם שאתה עומד להפקיע, תראה שהם ירוצו עם תוכנות ותוך שבוע יגמרו את זה.

אליהו ישי: למה אזרח אחר לא יכול לקבל את זה?

נועה גבע: לא התכוונו לדון כאן בנושא הזה.

נועה גבע: אנשי משרד המשפטים לא כאן והם ביקשו להתכונן לשאלה שאתם מעלים, שהיא שאלה מאוד מורכבת מבחינה משפטית.

נועה גבע: הם לא הגיעו הנה כי התכוונו לדון כאן בשימוע שאנחנו עורכים בנושא שעליו זומנו לדיון, בנושא של איחוד שירותי המודיעין.

נועה גבע: זה לא בדיוק הנושא שאנחנו דנים עליו כרגע.

דוד טל: גברתי, אפילו את לא תוכלי לטעון לנושא חדש.

נועה גבע: אתם מדברים על העלאת קובץ הנתונים הזה, שיהיה נגיש לכולם.

נועה גבע: זה לא שירות מודיעין.

נועה גבע: שירות מודיעין, המשמעות שלו שאתה מבקש לאתר שם של אדם פרטני ואתה מקבל את הטלפון שלו.

נועה גבע: אדם שהתקשר עם חברה סלולרית או עם חברת "בזק" שנתן את ההסכמה שלו לכך שהטלפון שלו יהיה בשירות המודיעין הציבורי, לזה הוא נתן את ההסכמה אחרת הוא מבקש להיות חסום.

נועה גבע: יש שירותי מודיעין, אתם טוענים שצריך לאחד אותם ואת הנגישות שלהם...

דוד טל: לא רק זה, גברתי לא שמעה מה שאמרתי ואתן לך דוגמאות מאתמול בלילה: ב-21:07 דיברתי עם הילה המוקדנית של פלאפון, חיפשתי מספרי טלפון של 050 למשל והיא אומרת שזה לא קיים ואין לה מספר כזה אבל יש לי את הפלאפון והוא קיים אצל העוזרים שלי.

דוד טל: מסרנו להם נתונים מדויקים וכל מה שהם רצו ואפילו את מספר הנעליים נתתי...

נועה גבע: יש פה תלונה ספציפית על בעיה של שאילתא קונקרטית.

נועה גבע: זה לא אומר שלא קיים שירות כזה.

דוד טל: קיים שירות כזה אבל אף אחד לא יודע עליו.

דוד טל: אם אני לא יודע את המספר שלו כצרכן, איך אני יכול לפנות אליו ולקבל שירות?

נועה גבע: אולי צרי ך לפרסם אותו בצורה אחרת.

דוד טל: כן, כמו שאתם עושים בבאנרים, כמו שאתם עושים באינטרנט.

נועה גבע: השאלה המהותית היא שירות מודיעין.

אמנון כהן: פנינו לחברות והם אמרו שיש חיסרון עסקי.

אמנון כהן: דיברתי אתם וישבתי אתם.

אמנון כהן: אמרתי להם שיש תלונות הציבור רוצה.

אמנון כהן: את יכולה לתת לי תשובה היום, כרגע, אם אכן יש בעיה משפטית לפרסם את מספרי הטלפון כמו שיש ב"בזק".

אמנון כהן: שחברת "בזק", סלקום, פלאפון תספק את המספר.

אמנון כהן: ידעו מי חסוי ומי לא.

אמנון כהן: הם אומרים שיש חיסיון.

אמנון כהן: הם פוחדים שיברחו לקוחות מחברה לחברה.

נועה גבע: את המידע שאתה מקבל כבר היום בשירות 144, כשאתה מגיש שאילתא ספציפית – אין בעיה.

נועה גבע: אבל להעביר את המידע המלא על גבי דיסקט זה סיפור אחר לגמרי.

נועה גבע: אני יכולה לתת לך דוגמה את האפשרות לעשות חיתוכים.

נועה גבע: כשיש לך את המידע על גבי הדיסקט, אפשר לעשות חיתוכים שאתה לא יכול לעשות בשאילתא ספציפית.

נועה גבע: הפרטיות של המנוי נפגעת באמצעות חיתוך כזה כי היום, ב-144 אני לא יכולה להגיד: תן לי את שם המנוי שהמספר שלו הוא כך וכך.

נועה גבע: שאילתא הפוכה לא ניתנת אלא רק השאילתא של שם האדם, תן לי את המספר שלו.

נועה גבע: זה משהו שיכול להיות פגיעה בפרטיות ואני לא רוצה להכריע כאן, כי זה לא המטריה שלנו.

אליהו ישי: אם אני מעמיד 100 טלפניות ומבקש מ-144 מספר טלפון של ציבור אתיופי באזור הדרום ולוקח את הטלפונים ומקליד וצריך לשלם על זה כסף.

אליהו ישי: לוקח את כל הספר ומקליד את כולם.

אליהו ישי: מה שפתוח בספר פתוח בדיסקט.

אליהו ישי: אני לא מבין את הדבר הזה.

נועה גבע: זה לא בהכרח חוקי.

נועה גבע: ברגע שאתה מפרסם משהו שהוא לא לשם המטרה שהמנוי נתן.

נועה גבע: ..

נועה גבע: הוא נתן את השם שלו וסירב להיות חסוי בהקשר הזה מתוך ידיעה שהמידע שיעשה בשירות הזה זה מידע של שירות מודיעין רגיל.

נועה גבע: אפשר לפנות בשאילתא ולבקש את השם שלו בלבד ולפי זה לקבל את הטלפון.

נועה גבע: כל שימוש אחר הוא שונה.

אליהו ישי: כל אזרח שפתח, הטלפון שלו לא חסוי.

נועה גבע: לפני שאתה מעלה את זה אתה צריך לפנות שוב למנוי ולבקש את הסכמתו.

לאה ורון: עורכת הדין גבע, אולי תסבירי לוועדה על אילו חיתוכים את מתכוונת שאפשר לעשות כשמדובר בדיסקט - -

נועה גבע: ממספר לשם.

נועה גבע: זה דבר שלא כל אחד מוכן לו.

דוד טל: אתן לך חיתוכים אחרים שהחברות הסלולאריות עושים לי למשל ולהרבה אחרים כמוני.

דוד טל: הם יודעים שאני אוהב לאכול חלבי ולפי מאגר הנתונים שהם מקבלים מכרטיסי אשראי בכל פעם שאני מגיע למסעדה חלבית אני מקבל: דוד טל, 200 מטר לפניך מסעדה חלבית בשם זה וזה.

דוד טל: זו לא כניסה לפרטיות?

דוד טל: מישהו שאל אותי?

דוד טל: אף לא אחד שאל אותי ואתם עושים את זה.

דוד טל: כשאתם רוצים, אתם יכולים לפרסם ואתם יכולים להיכנס לי לנשמה ולהעביר לי נתונים אחרים בשביל עסקה.

דוד טל: אתם מלעיטים אותי בדברים שאני לא רוצה.

דוד טל: אבל דבר אלמנטרי שאני נזקק לו, 144 שאני נזקק לו, את זה אתם לא רוצים לתת לי?

דוד טל: אם אתם רושמים, זה מובלע באיזה שהוא מקום ואני צריך להיות אשף אינטרנט כדי למצוא את זה.

דוד טל: כשאני מצליח להיכנס, אז יש חברה כמו פרטנר שבכלל לא מופיע המקום הזה שאפשר לחפש את הטלפון הזה.

דוד טל: כשאני מצליח לקבל טלפון שקיים והוא לא חסוי והנתונים שנתתי הם מדויקים – אומרים שאין מספר כזה ואין אדם כזה.

דוד טל: זה דבר בלי נסבל מבחינה צרכנית.

דוד טל: קיבלתם רשיון ממשרד התקשורת ויש לכם גם חובות ולא רק להרוויח.

דוד טל: יש לכם זכות לתת שירות.

מאיה שגב: מדובר בתלונה נקודתית ואשמח לבדוק אותה אבל אני יכולה להגיד לך בתור עובדת של החברה, שזה יכול לנבוע מחוסר זהות.

מאיה שגב: לפעמים אתה מכיר את האדם ואתה בטוח שזה מספר הפלאפון שלו אבל הוא רשם את זה על שם חברה או על שם אשתו - -

דוד טל: זה פלאפון של העוזרים שלי.

מאיה שגב: אנחנו נבדוק את זה ואני בטוחה שיש לזה תשובה.

מאיה שגב: אני סבורה שדווקא כצרכנית, כשאני מתקשרת לחברה סלולרית ואני נותנת את ההסכמה שלי, אני נותנת את ההסכמה למי שמכיר אותי, מאיה שגב, לחפש את הפלאפון שלי במוקד.

מאיה שגב: אין שום בעיה, אנחנו מברכים על מוקד משותף, אני מבינה את הבעיה הצרכנית של נדידה בין חברות סלולריות אבל זה לא אומר שאני מסכימה שהמספר שלי יסתובב בספרי טלפון ובמדריכי טלפון שיסתובבו בין חברות מסחריות - -

אליהו ישי: מה ההבדל בין ספר טלפון שנמצא אצלי בבית?

מאיה שגב: אני מדברת על המערכת ההסכמית שלנו עם הלקוחות.

מאיה שגב: חוץ מזה יש הבדל בין טלפון שהוא בבית לבין מכשיר נייד,ש הוא מכשיר אישי שמלווה בכל מקום שאני נמצאת בו ואני לא רוצה שיטרידו אותי כל מיני חברות וישווקו לי דברים כל היום וזה נוגד את הצעת חוק התקשורת תיקון מספר 33, שבאה להגן על הצרכן ולאסור הודעות קוליות או הודעות SMS של שיווק - -

אליהו ישי: מה הקשר בין זה לבין ספר הטלפונים עצמו?

אליהו ישי: אני נגד שימוש של חברות במאגר הזה.

אליהו ישי: שיהיה בחוק איסור מוחלט שהחברות לא ישתמשו בזה, אבל כל אזרחי מדינת ישראל יוכלו לקבל את הדיסקט וכל מי שמשתמש בזה יקבל קנס ומאסר.

דוד טל: אם תרשה לי, כשהצטרפתי לטלפון "בזק", אף אחד לא שאל אותי אם אני מוכן שהשם שלי יופיע בספר טלפונים.

אבי בלשניקוב: אני מניח שהם יוציאו לך איזה נייר שיוכיח שהצטרפת.

אבי בלשניקוב: אני בטוח שהם מכוסים בכל וכך צריך להיות וזה בסדר.

אמנון כהן: אתה זוכר שהבטחת לוועדה המכובדת הזאת שתענה תוך חודש ועברו 4 חודשים.

אבי בלשניקוב: תראו, היה כאן דיון לפני שלושה או ארבעה חודשים.

אבי בלשניקוב: היה דיון בסוגיה אחרת ובמהלך הדיון עלה נושא חדש, סוגיית המודיעין 144 של חברות הסלולר שהסיכום על דעת כל חברי הוועדה היה שהשירות הוא מחתרתי.

אבי בלשניקוב: אין מילה אחרת - מחתרתי.

אבי בלשניקוב: אשר על כן, הבטחנו לחבר הכנסת טל שנטפל בסוגיה הזאת ונבוא לוועדה ונגיד תוך חודש מה עשינו.

אבי בלשניקוב: התחלנו לעשות שיעורי בית תוך שבועיים מיום הדיון כאן, בוועדה ויצאנו בשימוע לכלל חברות הסלולר.

אבי בלשניקוב: נערכו אצלי שני דיונים, אם אני זוכר טוב.

אבי בלשניקוב: יצאנו בשימוע והודענו בדיוק מה הכוונות שלנו ואיזה אופציות אנחנו רואים כמשרד תקשורת, על מנת להעלות את השירות הזה על דרך המלך מתוך ראיה צרכנית נטו, כרוח הדברים שהשמעת.

אבי בלשניקוב: השימוע הסתיים לפני חודש.

אבי בלשניקוב: אנחנו בוחנים את התשובות של כולם על שלושת האופציות שהעלינו, כולל מה ששמענו מהם בדיונים בעל-פה, כולל זה שסיכמנו, על מנת שנשמע מה כואב לצרכן, כולל סוגיה נוספת שהחלטנו עליה לפני שבועיים, שאנחנו עושים סקר צרכנים מיוחד עם הלפ"ם, סקר מקיף, בדיוק מה הסוגיות שכואבות לצרכנים בסוגיה הזאת.

אמנון כהן: אדוני המנכ"ל, אמרת שיש 3 אופציות.

אמנון כהן: תגיד לנו מה האופציות שהעמדת בפניהם שהיו אמורים להחליט על אחת מהן או על שתיים או על שלוש.

אבי בלשניקוב: כבר אציין אותן.

אבי בלשניקוב: כאשר אנחנו יוצאים בסקר, סגרנו את זה עם לשכת הפרסום הממשלתית והם אחראיים לזה.

לאה ורון: סקר שנועד לבדוק מה?

אבי בלשניקוב: מה מפריע לאזרח ומה חשוב לאזרח בכל הסוגיה שקשורה לצרכנות נכונה בשירות הטלפון הסלולרי, כולל השירותים הנלווים והשירותים שמעבר לשיחה רגילה.

אבי בלשניקוב: אני מניח שלוח הזמנים שלנו יתאחר בגלל החגים הקרובים ואני מוכן להתחייב שבטווח של תוך שבועיים מהיום, בגלל שיש חודש של חגים, אנחנו נסיים גם את השימוע וגם את הסקר ונבוא לוועדה כאן.

אבי בלשניקוב: אנחנו בכיוון הנכון, חברות הסלולר מבינות ומשתפות פעולה ואנחנו צריכים להחליט על איזה פורמט אנחנו הולכים.

אבי בלשניקוב: הבהרתי לחברות הסלולר שעדיף להגיע להסכמה מהירה מאשר לבוא לוועדה הזאת ולקבל חוק על הראש שלא אני אוהב ולא הם יאהבו - -

אמנון כהן: החוק מוכן ומחכה.

אמנון כהן: (עד כאן – רי) (אחרי כן – לק)

אמנון כהן: החוק מוכן ומחכה.

אמנון כהן: (עד כאן – רי) (אחרי כן – לק) לגבי הסוגיה שהעלה חבר הכנסת אלי ישי: ברשותך, אני מניח שבשבוע הבא אתה תזמן אותנו לעוד ישיבה בנושא.

אמנון כהן: אני חושב שאנשי "בזק" היו פה, אדוני חבר הכנסת אלי ישי, והם שמעו.

אמנון כהן: ואני אומר לכם פעם אחר פעם : תקשיבו היטב לכוחות הדומיננטיים בוועדת הכלכלה.

אמנון כהן: אחרת, תחטפו חוק ותבואו אלי ותגידו לי: תעזור לנו להפיל אותו.

אמנון כהן: ותיקחו לוביסטים ותשלמו להם על מנת שיורידו את החוקים.

אמנון כהן: תקשיבו היטב.

אליהו ישי: אתה לא תנצל את הידידות שלך אתי - - עם אביגדור קהלני, לפני 10 שנים אני מכיר אותו.

אבי בלשניקוב: אני מציע לאנשי "בזק" לא לענות היום.

אבי בלשניקוב: לצורך העניין – היה נושא חדש.

אבי בלשניקוב: אני מניח שבקרוב מאד ייקבע כאן דיון נוסף בסוגיה הזו, ואני רוצה לומר לכם שדבריו של חבר הכנסת ישי לא זרים לאוזניי.

אבי בלשניקוב: יש שם דברים שהם בטעם.

אבי בלשניקוב: תחשבו, תבואו עם איזושהי הצעה יצירתית, זהירזה ומהירה, כי מה לעשות?

אבי בלשניקוב: יש טעם בדבריו.

אמנון כהן: מה הן שלוש האופציות?

אבי בלשניקוב: נמצא כאן סמנכ"ל הכלכלה של משרד התקשורת.

אמנון כהן: לפני כן, אדוני המנכ"ל – את הנאום החשוב שלך שמעתי גם בדיון הקודם, שהאוזן שלך שומעת וכן הלאה, אבל אני לא רואה שהחברות יעמידו את הדברים, מיוזמתן.

אמנון כהן: לכן אני חושב שאתה, כמנכ"ל המשרד, תנחית משהו, כבר, כי אם לא תנחית – אנחנו נביא את החקיקה.

אמנון כהן: מהן זה לא יבוא, לא תבוא הישועה.

אמנון כהן: לא שומעים מהן.

אבי בלשניקוב: אדוני, כמו שאני מעיר לחברות, אני חייב גם לסנגר : החברות משתפות אתנו פעולה באופן יוצא מן הכלל.

אבי בלשניקוב: יש להם גם עניין להוציא את השירות הזה מן המחתרת.

אמנון כהן: אבל אמרת – חודש, ארבעה חודשים.

אמנון כהן: הזמן שלי יקר.

אמנון כהן: יש לי נושאים חשובים בוועדה, ואני לא יכול עוד פעם ועוד פעם - -

אבי בלשניקוב: אתה יודע למה אנחנו נדרשים כמדינה, כממשלה, לצאת בשימועים?

אבי בלשניקוב: - שאם אני מחר אחליט להנחית את אותה מכה, אני אצטרך לנמק את העניין.

אבי בלשניקוב: ואז, ברגע שאני עושה את השימוע בתום לב, בעין בוחנת ואוזן שומעת, ואני אומר להם שזו הכוונה שלי, אם אני חושב שהם לא מיישרים קו או שהם לא הולכים בהנחיות משרד התקשורת, יש לי בסיס עובדתי לבוא ולהנחית להם את המכה.

אבי בלשניקוב: אנחנו עובדים כמדינה, בצורה מסודרת.

אבי בלשניקוב: אני מצטער שלפעמים זה לוקח קצת יותר מדי זמן.

אמנון כהן: אני אומר, אדוני המנכ"ל אני לא רוצה להטריד אותך ולא את החברות.

אמנון כהן: כפי שציינתי - החברות צריכות להסתכל על זה באין יותר טובה משלנו כי הצרכנים הם הלקוחות שלהם, והם צריכים להיות מרוצים.

אמנון כהן: לכן הם צריכים לפתור את הבעיה.

אמנון כהן: לא פותרים?

אמנון כהן: אז אני מצפה שכרגולטורים, אתם תעשו את כל המהלכים יחד אתם, ומייד נשמע מה שלושת האופציות.

אמנון כהן: עם זאת, אני לא יכול לבזבז את זמנה של הוועדה.

אמנון כהן: יש לנו דברים חשובים על הפרק, ואני מביא את חבריי בפגרה לכאן עוד פעם ועוד פעם.

אמנון כהן: אנחנו נכנסים עכשיו למושב מאד קשה, מאד טעון, ואני רוצה שהם ינוחו בפגרה.

אליהו ישי: יש מישהו נח בפגרה

חיים גירון: קודם כל, אני רוצה למסור לוועדה הנכבדה שבאמת יצא שימוע שפורסם, לקבלת עמדה.

חיים גירון: אנחנו קוראים לזה בעצם, במובן הרחב – שירותי מודיעין-מספרי טלפון בעידן של ריבוי מפעילי תקשורת.

חיים גירון: אנחנו בעידן של ריבוי מפעילים.

חיים גירון: זה לא מה שהיה פעם, שהיה רק את "בזק", והתקשרת ל- 144 וקיבלת את השירות.

חיים גירון: אני אומר את עיקר האופציות שאנחנו העלינו בפני החברות, כי לכל אופציה יש חלופות - -

אליהו ישי: אני צריך לעלות לאולם המליאה לדבר כרגע.

אליהו ישי: מה שאני מציע – בכל מקרה, לדחות בכמה ימים, מבחינת החקיקה, ולראות אם זה יתבצע.

אליהו ישי: אם לא – נקדם את החקיקה.

אליהו ישי: יש לי את התמיכה של שרת התקשורת, של מנכ"ל משרד התקשורת.

אליהו ישי: אני אמצא דרך.

אליהו ישי: אז או שעושים את העבודה בצורה נכונה , ואז, משפטית – למדתי שמה שקשה מבחינה משפטית, גומרים את זה במליאה, למעלה.

חיים גירון: אני אציג את עיקרי החלופות, כי לכל חלופה יש כמה אפשרויות.

חיים גירון: הסוגיה היא מורכבת, גם בעולם, בהחלט.

חיים גירון: באנגליה עשו מודל של תחרות בנושא הזה, והפעלת חברות נוספות וכך הלאה.

אמנון כהן: איך הם עשו את זה?

אמנון כהן: עם חברה חיצונית שנותנת שירותים לכולם?

חיים גירון: הם פתחו את הנושא הזה לתחרות וחברות פרטיות יכולות להציע שירותים של מודיעין מספרי טלפון, ויש תחרות על המחיר, על טיב השירות וכך הלאה.

חיים גירון: יש חילוקי דעות עובדתיים די מהותיים בין חלק מבעלי העניין שטוענים שהמודל הבריטי נכשל.

חיים גירון: שי כאלה שאומרים שהוא הצליח.

חיים גירון: יש דו"ח של מבקר המדינה הבריטי.

חיים גירון: הסוגיות אינן פשוטות.

דוד טל: תיקח את "אנליסיז" שתבדוק את זה.

חיים גירון: אבל זה תהליכים שאני מכיר אותם, הם לוקחים זמן.

חיים גירון: "אנליסיז" היא חברה רצינית.

חיים גירון: היא לא נותנת תשובות בלוחות הזמנים שהכנסת רוצה.

חיים גירון: באופן כללי, שלושת האפשרויות שקיימות היום - נתחיל מההיסטוריה: פרסום ספרי טלפונים, כמו ספרי טלפון של "בזק".

חיים גירון: אולי צריך שיהיו גם ספרי טלפונים של חברות הסלולר, וגם חברות נוספות.

חיים גירון: לכן – אדם יכול לחפש בספרי טלפונים.

חיים גירון: אלא שאנחנו חיים בעולם קצת יותר מתקדם, ולכן גם העמדנו אופציות קצת יותר מודרניות.

חיים גירון: אחת מהן - מוקד מודיעין טלפוני, ואני תכף אסקור בקצרה את האפשרויות - -

אמנון כהן: גם אפשרויות וגם עלויות לאזרח.

חיים גירון: יש את נושא רשת האינטרנט, שהיא מקור מידע זמין ואמין, אבל אנחנו מודעים לזה שלא כל האזרחים במדינת ישראל חשופים לזה.

חיים גירון: זה עדיין לא בתפוצה שניתן להגיד שכמעט לכל אדם בישראל יש נגישות לאינטרנט.

חיים גירון: התפתחו גם מודלים - -

דוד טל: יש חברה שלא הזכירו אותה, שלא - - אתה נכנס לאתר - -

חיים גירון: אני אומר שמה שנעשה עד היום נעשה על בסיס וולונטרי.

חיים גירון: ודאי שאם נגיע למסקנה בעקבות בחינת השימוע שצריך לעשות מעשה, אז כבר לא יהיה וולונטרי, ואז זה כבר יהיה עם - - ועם כל מה שצריך.

חיים גירון: לגבי המוקד -מוקד מספרי מודיעין, יש כמה מודלים.

חיים גירון: יש מודל שבו יהיה מוקד מודיעין אחד לכל מספרי הטלפון במדינת ישראל.

חיים גירון: יש שאלה אם צריך בנפרד לסלולר ובנפרד למספרי "בזק" ו – HOT, המספרים הנייחים.

חיים גירון: זו בהחלט חלוקת משנה של האופציה הזו.

חיים גירון: האם לפתוח את העניין הזה לתחרות או שיהיה רק גורם אחד?

חיים גירון: על פי המודל הבריטי, או שאולי, במדינה קטנה כמו ישראל מספיק שיהיה מוקד אחד - -

אמנון כהן: "בזק" וסלולרי יחד.

דוד טל: לכם יש עמדה מגובשת?

חיים גירון: אם היינו אומרים שיש לנו עמדה מגובשת זה לא היה שימוע בתום לב.

דוד טל: אני חשבתי שאחרי שעשית להם את השימוע אז עלו ההצעות האלה והאלה.

חיים גירון: לא, אלה המודלים.

חיים גירון: מודל נוסף שהעמדנו בפניהם – זה, למשל, לחייב כל מפעיל סלולרי לספק לכל המנויים שלו לא רק את מספרי הטלפון של אותה חברה, אלא של כולם, והחברות ביניהן, תסגורנה את - -

לאה ורון: לא החסרת פה את המשפט "ללא תשלום"?

חיים גירון: בהחלט ללא תשלום.

חיים גירון: צריך לזכור שסוגיית התשלום היא בהחלט מהותית.

חיים גירון: כבר היום, למעשה, אפשר להתקשר לחברת "בזק" למספר 144, ולקבל מספרי סלולריים של שלושת מפעילי הסלולר הגדולים.

חיים גירון: ב "מירס" אני לא בטוח שזה עובד, אבל "פרטנר", "סלקום" ו - "פלאפון", כדבר שבשגרה, מעדכנים, בהסכמים מסחריים, מבלי שהיתה פה התערבות של המשרד – לגבי "מירס" אני לא רוצה לקבוע – נדמה לי שהם לא כלולים.

חיים גירון: מודל הפעולה שלהם מול חברות הוא קצת שונה.

חיים גירון: הם יותר למגזר העסקי ופחות למגזר הפרטי.

חיים גירון: אפשר לקבל את מספר הטלפון, רק שזה עולה את מחיר הבירור הרגיל של מספר טלפוני, שנדמה לי שהוא היום 1.70 שקל, פלוס מע"מ- -

קריאות: 1.57 שקל.

חיים גירון: 1.57 שקל פלוס מע"מ.

אמנון כהן: שגם זו סוגיה קשה.

חיים גירון: כך שמצד אחד, גם זה דבר שאנחנו צריכים לתת עליו את הדעת, כי מצד אחד, בלי התערבות של המשרד, כוחות השוק והצורך הציבורי, וגם הצורך הכלכלי – יצרו סיטואציה שבה אפשר לברר מספרי טלפון.

חיים גירון: יהיה מאד מעניין אם הבדיקה שחבר הכנסת דוד טל עשה מול האתר של "פלאפון" הוא יעשה אותה מול "בזק" בכובעה כ - 144, שמספק מספרי טלפון סלולרי.

חיים גירון: אני עשיתי כמה בדיקות, וקיבלתי מספרים שאינם חסויים.

חיים גירון: אבל זה בתשלום.

קריאה: אבל לא נותנים לך רברס – אתה לא יכול לתת להם מספר ולקבל את השם.

קריאה: חיים גירון: ודאי.

קריאה: זו שאלה שהיא מתחום הגנת הפרטיות.

קריאה: אמנם אנחנו משיקים לה, לפעמים, בעולם התקשורת, אבל המומחיות היא במשרד המשפטים בנושא הגנת הפרטיות.

קריאה: אני רק רוצה לציין שבזמנו היה אתר באינטרנט - 441 הידוע, אתר הפוך - שיכולת להזין מספר טלפון ולקבל את השם והכתובת של האדם.

קריאה: היו טענות נגד האתר, איומים בתביעות וכך הלאה, ובסופו של דבר הוא ירד.

קריאה: חלק מהטענות היו במישור של הפרטיות, כי אנשים טענו שהם לא מעונינים שאם הם מתקשרים, והם לא חסויים – שאפשר יהיה לעשות tracing חזרה אליהם.

קריאה: היו טענות.

קריאה: אני לא יודע אם הן נבדקו על ידי משרד המשפטים.

נועה גבע: אני יכולה לתת דוגמה - נניח שהתקשרתי לבית מרקחת, והתעניינתי לגבי תרופה מסוימת, והטלפון שלי לא חסום, ורואים את המספר שלי.

נועה גבע: יכולים בקלות לדעת מי אני.

נועה גבע: יש פה פגיעה בפרטיות שהיא לא קיימת הפוך.

חיים גירון: ויכולים לעשות הצלבה ומחר תקבלי הודעות פרסומת.

חיים גירון: השאלה היתה בהחלט כבדת משקל בנושא הזה של הפרטיות.

חיים גירון: זה שונה מהמצב שאתה מתקשר שאילתא שאילתא בודדת, לחפש מספר טלפון.

חיים גירון: זה לא דומה למצב שיש לך בקובץ את כל המידע.

אמנון כהן: הדרך שבה, אחרי שיעברו להסכמות, המודל הוא שתהיה איזושהי מרכזיה עם מספר קל, ואז אני אוכל לקבל מספר של טלפון נייד או נייח - -

חיים גירון: בהחלט.

חיים גירון: זה אחד המודלים.

אמנון כהן: ואז למעשה אפשר יהיה להפיץ אותה גם בספר, כמו "דפי זהב" או לעשות את זה גם בדיסקט – אותם מספרים שמופיעים כבר.

דוד טל: בדיסקט - לא, היא אומרת שיש - -

חיים גירון: לגבי ספר - לא הועלו אף פעם טענות שיש פה איזשהו חשש לפגיעה בפרטיות, או משהו כזה.

חיים גירון: לגבי דיסקט - זה קובץ, ואתה יכול להעלות אותו על מחשב, ואז לעשות כל מיני חיתוכים וחתכים.

חיים גירון: ברגע שזה שדה -אתה יכול ללכת הפוך.

חיים גירון: מערכת איחזור המידע והקובץ – יכולים להגיע לכל מיני אפשרויות.

לאה ורון: לעניות דעתי אפשר לסרוק את ספר הטלפונים בעלות לא גבוהה, ולהפוך אותו לקובץ שבו אפשר לעשות חיתוכים.

נעה גבע: אבל אם פרסמת את זה – זו בעיה.

חיים גירון: יכול להיות, אבל יש הבדל- אדם שיעשה את זה, יסרוק את ספר הטלפונים ויקים לעצמו מאגר מידע, הוא מיד נכנס לפרק המתאים בחוק הפרטיות של מאגר מידע: הוא צריך לרשום אותו, חלים עליו כל הכללים .

חיים גירון: לעומת זאת, אם מפיצים דיסקט, או CD ROM ומחלקים בתפוצה של 1,8 מיליון או 2 מיליון בתי אב במדינת ישראל, לא יגידו שכל אדם שיש לו את הדיסקט הוא בבחינת "מנהל מאגר מידע".

לאה ורון: לא, אבל כל מי שיעשה שימוש בדיסקט לצורך חיתוכים - -

חיים גירון: כבר אי אפשר יהיה לשלוט על זה.

חיים גירון: בכל זאת, כמות מאגרי המידע היא קטנה, יחסית לגודל האוכלוסייה.

דוד טל: היועצים שלי אומרים לי שאפשר ליצור קובץ לקריאה בלבד, חסום לעריכה וחיתוכים, שיהיה רק לחיפוש.

חיים גירון: בהחלט, יכול להיות שיש לעניין הזה פתרונות.

אמנון כהן: מה הוא לוח הזמנים, של כל הדברים שהיו והקשבתם, ונתתם אופציות?

חיים גירון: יש עוד מהלך אחד שאנחנו חושבים שהוא חשוב מאין כמוהו.

חיים גירון: מה שקורה בפרקטיקה הנוהגת הוא שכשאנחנו מפרסמים, אפילו בעיתון, באתרי האינטרנט וכן הלאה - בקשה לקבלת עמדות - הציבור הרחב לא משתתף בעניין הזה, והדרך, למעשה, לעשות סקר עמדות של הציבור או סקר על הרגלי הצריכה של הציבור, למשל - יש טענה שנשמעת שרובו הגדול של הציבור כבר לא נזקק לספרי הטלפונים, הספרים המסודרים לפי ערים.

חיים גירון: אל"ף – הוא לוקח רק את הספר של האזור שלו.

חיים גירון: מעטים לוקחים ספרים מכל האזורים גם יחד.

חיים גירון: בעולם הסלולר, כשאנחנו מדברים על כ- 6 מיליון מנויים צריך לקנות עוד ספריה בבית רק לספרים האלה.

חיים גירון: גם קצב העדכונים הרבה יותר גדול.

חיים גירון: אדם לא מחליף מקום מגורים ומספר טלפון נייח בכל יום, אבל בסלולר בהחלט זה יותר דינמי.

חיים גירון: יש טענות מהסוג הזה.

חיים גירון: לכן, אנחנו חושבים שחיוני לעשות סקר דעת קהל, שאנחנו מתכוננים לעשות אותו, כמו שאמר המנכ"ל, באמצעות לשכת הפרסום הממשלתית.

חיים גירון: סקר דעת קהל, סקר אצל אנשים פרטיים, בשיטות המקובלות, על מנת לקבל נתוני אמת בשטח על הרגלי הצריכה והשימוש של הציבור.

חיים גירון: ואז, תהיה בפנינו התמונה המלאה, גם עמדות של חברות הסלולר, "בזק" וחברות נוספות.

לאה ורון: אני לא מצליחה להבין למה הסקר אמור לעכב את העבודה של המידע על מספרי טלפון.

לאה ורון: האם לא ברור למשרד התקשורת שהציבור כולו מעוניין בקבלת מספרי טלפון, ורצוי – ללא תשלום?

חיים גירון: זה בהחלט ברור.

חיים גירון: השאלה היא, למשל - מה עמדתו של הציבור לקבל את המידע הזה בספרי טלפונים.

חיים גירון: יכול להיות שהרוב המכריע של הציבור יגיד שהיום, ב-2005 הוא כבר לא מעוניין בספרי טלפונים והוא רוצה אמצעים אחרים, כי בספרי הטלפון הוא לא יעשה בזה שימוש.

חיים גירון: הטכניקה והפתרון בהחלט צריכים להיות מושפעים מעמדתו של הציבור.

אמנון כהן: אבל מה עם הקשישים?

אמנון כהן: עולים?

אמנון כהן: נניח שהציבור ירצה רק מידע באינטרנט.

אמנון כהן: יכול להיות שפלח מסוים באוכלוסייה לא יקבל את המידע - -

לאה ורון: גם אם בסקר יענה מרבית הציבור שיש לו מחשב בבית.

אמנון כהן: צריך לחשוב על כולם.

אמנון כהן: זה רק מיותר הסקר הזה.

אמנון כהן: זה מושך זמן, ועוד חודש עובר, עוד חודשיים.

חיים גירון: בהחלט אתם צודקים

דוד טל: עד שייעשה הסקר הזה , אחרי השימוע שעשה המנכ"ל, ואולי עוד משהו שהוא יעשה - אתם לא יכולים להשית את הדרישה על חברות הסלולר, ולומר להם שרוצים שירות כמו 144 ב "בזק"?

דוד טל: קודם כל – שזה יהיה, ושהמספר יפורסם.

דוד טל: שפעם בחודש כל מנוי יקבל את האפשרות לחייג ולהגיע למקום שבו ניתן לקבל מידע לגבי מספרי טלפון.

דוד טל: אתה לא חושב שזה דבר אלמנטרי שחייבים לדרוש מחברות הסלולר?

דוד טל: יש להם איזה הסכם.

דוד טל: אני נתתי להם רשיון על דעת זה שהם יתנו שירות לצרכן.

דוד טל: עיני לא צרה, שירוויחו כסף, אבל בדרך – שיקיימו את ההתחייבויות שלהן.

דוד טל: זה פשוט פרויקט ענק - -

חיים גירון: הפרוייקט איננו ענק.

דוד טל: הוא ענק מבחינת משך הזמן.

חיים גירון: הרבה שנים לא נשה סקר על הרגלי הצריכה של הציבור.

אמנון כהן: מה זה קשור לזה, כרגע?

אמנון כהן: אתה מתנה אחד בשני - -

חיים גירון: אני לא מתנה.

חיים גירון: אני אומר שזה חלק מהתהליך שהמנכ"ל הציג לכם קודם.

חיים גירון: זה לא מחר בבוקר, אלא זה ייקח את תקופת הזמן שהמנכ"ל אמר.

חיים גירון: יהיה לנו – מצד אחד, מידע של הגורמים המעונינים, ומד שני – מה חושב הציבור על הפתרונות שאנחנו מציעים.

אבי בלשניקוב: סליחה שאני עושה דיון פנימי - בכמה זמן יעכב הסקר את קבלת ההחלטה?

חיים גירון: אני חושב שהוא ירוץ במקביל, באותה תקופת זמן.

חיים גירון: אני חושב שבזמן הקרוב, יחד עם הלפ"מ יאורגן הסקר הזה.

אמנון כהן: בסקר הזה – יהיו ניתוחים כאלה ואחרים?

חיים גירון: הכל ירוץ במקביל.

אמנון כהן: כמה זמן?

חיים גירון: כשהמנכ"ל שלי אומר מועד אני לא סותר אותו.

אבי בלשניקוב: אני אמרתי מקודם שאנחנו מתחייבים – ואת זה אני אומר כרגע לכולנו: אני התחייבתי פה, בוועדת הכלכלה, שמהיום, כיוון שיש לנו את חודש החגים, מהיום – חודשיים, אנחנו מגיעים לפה ועושים פה את הסיפתח של ההחלטה שלנו.

אבי בלשניקוב: מפה יוצאת ההחלטה.

אבי בלשניקוב: גברתי, מנהלת הוועדה, את יכולה לזמן אותנו לעוד חודשיים מהיום.

אבי בלשניקוב: עד אז ייגמר הסקר - -

לאה ורון: משמע-21 בנובמבר, 2005.

אמנון כהן: החברות רוצות להגיד משהו?

ניר יוגב: אני מ "סלקום", ואני רוצה להגיד שנאמרו פה הרבה דברי טעם.

ניר יוגב: בתור נציג סלקום אני רוצה להגיד שהמדיניות שיש היום היא מדיניות לא טובה.

ניר יוגב: היא לא טובה כבר שנים, ואנחנו אומרים את זה כבר שנים.

ניר יוגב: אני, בתור לקוח, רוצה להתקשר למספר כזה או אחר, אחד, ואני רוצה לקבל את מספר הטלפון של אדם מסוים – ב "בזק", ב "פלאפון" ובכל שאר החברות.

ניר יוגב: אני לא רוצה להתקשר ל- 5 מוקדים.

ניר יוגב: ואני רוצה לקבל את זה במחיר טוב ובשירות טוב, ויותר מזה – אחרי שאני מסיים את השיחה אני רוצה לקבל את המידע ב- SMS אלי, לסלולרי, שאם שמעתי את המספר בנהיגה, אני חלילה לא אגרום לתאונה תוך כדי זה שאני רושם אותו, והמספר יישאר לי אחר כך.

ניר יוגב: זה שירות טוב.

ניר יוגב: איך משיגים את זה?

ניר יוגב: בעזרת מה שהוועדה תומכת בו כל הזמן: תחרות.

ניר יוגב: אתם רוצים להשיג את זה?

ניר יוגב: תנו לגורמים אחרים חוץ מ "בזק" לעשות את זה.

ניר יוגב: אני מבטיח לכם שבמקרה כזה שזה יתבצע המחיר ירד, השירות יעלה.

דוד טל: אתה לא סבור שאתה צריך לעשות את זה, שזו המחויבות שלך?

ניר יוגב: אני אתייחס גם לזה.

ניר יוגב: אני אומר: תנו לגורם עסקי להתחרות ב "בזק" ולתת את השירות הזה במחיר יותר טוב, והיא תיתן את כל השירותים האלה שדיברתי עליהם.

ניר יוגב: ואז אני מבטיח גם שאם מוקד האינטרנט של "בזק" לא מעודכן שלוש שנים – במקרה שתהיה תחרות אני מבטיח לכם שהוא יעודכן באותו יום.

ניר יוגב: הדבר האחרון - בנוגע לסודיות המסחרית, דבר שעלה קודם.

ניר יוגב: אני, כמו אמר עורך הדין חיים גירון, מעביר היום כ "סלקום", את בסיס הנתונים שלי ל "בזק".

ניר יוגב: אין לי בעיה עם זה.

ניר יוגב: ואם יקום גורם נוסף שירצה את זה, אני גם אעביר לו, אבל אני לא אעביר ל "פרטנר" או למתחרה אחר שלי את אותו בסיס הנתונים.

ניר יוגב: זה אלמנטרי.

ניר יוגב: כמו שאני לא מצפה ש "בזק" תעביר את זה- -

דוד טל: אבל אתה מצפה שאם אני מתקשר אליך, ל "סלקום" שאני אוכל לקבל פרטים, מספרי טלפונים, ברשת שלכם?

ניר יוגב: אתה מקבל את זה.

דוד טל: במקרה של "סלקום" זה כן כך , מבדיקות שערכתי אתמול ושלשום – אצל "סלקום" זה כן עבד.

דוד טל: בפלאפון וב "פרטנר" זה לא עבד.

ניר יוגב: גם אם אני אעלה את הבסיס הזה לאינטרנט, צריך להבין שזה לא מה שיהפוך את המדיניות לטובה.

ניר יוגב: אתה רוצה להפוך את המדיניות לטובה?

ניר יוגב: תאחד את זה במוקד אחד, ותן ללקוח את האפשרות לקבל את כל ה - -

אריה ריינהרץ: אני מחברת "מירס" - -

אמנון כהן: קודם כל – למה אתה לא בעסקה הזו, של הפרסומים?

אמנון כהן: כשמעבירים ל "בזק" את האינפורמציה, אתם גם מעבירים?

אריה ריינהרץ: אני לא יודע.

קריאה: כלומר – לא מעבירים.

אמנון כהן: למה לא?

קריאה: סביר לומר שרוב המנויים שלהם לא רשומים תחת שמם - -

אריה ריינהרץ: מה שרציתי לומר - אנחנו בעד הקמת מוקד מרכזי כזה, ושיהיה בתחרות.

אריה ריינהרץ: שיתנו לתחרות לשחק.

דודו מזרחי: אני אומר - כבוד היושב ראש יודע שאנחנו בקשר הרבה זמן עם כל מיני חברות - -

אמנון כהן: גם יושב ראש הסיעה שלי אמר שהוא מקבל מענה גם ממך, גם מהמנכ"ל, אישית, ואני אישית פניתי במספר רב של בעיות.

אמנון כהן: אתם משתדלים לפתור על הצד הטוב ביותר, אבל עדיין יש בעיות.

אמנון כהן: תודה רבה לכל המשתתפים.

אמנון כהן: אני רוצה לסכם את הדיון: על פי הודעתו של מנכ"ל משרד התקשורת, אנחנו כמובן נעקוב ונקיים דיון תוך חודשיים מהיום, על מנת שכבר נדע אז על הקמת מודיעין מספרי טלפון, נייד ונייח, מרכזיה לכל הטלפונים והפלאפונים במשק, ואנחנו רוצים שאתם תשימו לב שהצרכנים לא יאלצו לשלם תשלומים קבועים עבור השירות הזה, ולכן, שזה יילקח בחשבון שזה יהי השירות חינם.

דוד טל: שזה יהיה שירות חינם לצרכן.

אמנון כהן: שירות חינם.

אמנון כהן: אנחנו לא נרפה, אדוני המנכ"ל.

אמנון כהן: למרות שהוועדה עמוסה בנושאים רבים חשובים אחרים, הנושא הזה לא פחות חשוב.

אמנון כהן: אני מודה לכם, הישיבה נעולה.